Wol her danket allen gůten wiben (Mit originalen Lettern)
Wol her danket allen gůten wiben·
dc ir guͤte iſt alſo rehte gůt·
dc zer welte niemā kan belibē·
ſelig vꝛo noch rehte wol gemv̊t·
an ir troſt der es alleſ kan·
froͤide bꝛingē vn̄ vnfroͤide ſcheiden dan·
des froͤit ivch ir w̾de gernde man·

Swer nach gv̊teſ wibes huldē ringet·
dem kan ſelten iemer miſſegan·
hîe was im ſin dienſt ſelden bꝛinget·
wie froͤilichē endet ſich ſin wan·
ǒgen wunne h̾zen ſpil·
ſwes ein h̾ze erdenkē vn̄ erwúnſchē wil·
des hat gv̊ter wibe gvͤte vil·

Das lop iſt d̾ gv̊ten wibe alleine·
da iſt der valſchē kleine mit gedaht·
den ſol ſin min lob vil vngemeine·
dar zů hat mich ein vil valſche bꝛaht·
dú iſt wibes eren gram·
mich mv̊s an ir iem̾ rúwē wibes nam·
ſit ſi vō ir ſcheidet wibes ſcham·

Ich het mich vnſelden vnderwūdē·
do ich mich der valſchen vnderwant·
ich waſ ir mit trúwē vil gebūden·
da bi wc ſi leidig ane bant·
ir vnſtete hat die kraft·
vn̄ an ir behabt da her die meiſterſchaft·
dc ſi nie gebant d̾ trúwē haft·

Als aberellē weter vert ir wille·
dc nie windes bꝛvt als ſwinde en wart·
vnd̾wilen ſvͤſſe in ſenfter ſtille·
ſchiere wider an ir irrevart·
dar nach ſchinet meien ſchin·
al zehant ſo wil es aber winder ſin·
alſo wittert mir dú froͤwe min·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse